થોડીવાર પછી રિક્ષિત અને આયુષીનું મળવાનું થયું.એમાં તો સ્પર્શ માત્ર દર્શક બનીને ઊભો હતો! “નોર્મલ હાઈ!! હેલો થયું..શું ચાલે? કેવું ચાલે?”આવી વાતોની આપ-લે થઈ.પછી આયુષીએ રિક્ષિત અને વિવેકની એકબીજા સાથે ઓળખાણ કરાવતાં વિવેકને કહ્યું કે આ રિક્ષિત અમે નવમા થી બારમા ધોરણ સુધી એક જ ક્લાસમાં હતા.રિક્ષિત અને વિવેકે હાથ પણ મિલાવ્યા,પછી આયુષીએ રિક્ષિત સાથે આમ્રવી વિશેની વાત કરતાં કહ્યું ‘જબરો છૂપો રૂસ્તમ નીકળ્યો તું તો, ગમતી જ હતી તો પહેલા જ કહી દેવું હતું ને તો કઈક કરતાં, જોકે હવે મળશે ત્યારે કહીશ એને.’સ્પર્શે શાંતિથી ઊભા-ઊભા આ બધું સાંભળ્યા પછી એ કઈ બોલી તો ના શક્યો,પણ એને મનમાં તો જરૂર થયું કે જેને કહ્યું એનું તો કઈ થયું નહીં અને જેની વાત પોતાના દ્વારા જ આગળ પહોંચી એનું કઈક કરાવાની લોકો વાતો કરે છે.બસ પછી તો સ્પર્શની કોલેજના બીજા બેચમેટ્સ કે જે એની જ સ્કૂલના હતા ને એટલે જ આયુષીને ઓળખતાં એમની આયુષી-વિવેકને જોઈને સ્પર્શની ઉડાવવા માટેની કોમેન્ટો...જેવી કે “સ્પર્શ તારે બીજા લોકો જોડે ફોટા નથી પડાવા!!,એય સ્પર્શની આવી ઉડાવાની નઈ” તો એકે પૂછ્યું કે “આ આયુષી જોડે કોણ છે ?? એનો ભાઈ !! સ્પર્શે બોયફ્રેન્ડ કહ્યું તો કે સાવ આવો બોયફ્રેન્ડ !!”